  Майя Бывальцева Удмуртиын Можга но Сарапул трактъёсты герӟась сюресэз тупатъяны кутскизы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Сюресчиос Изгурт – Оӵ шур – Можга тракт сюреслэн люкетаз изъянмем асфальтэз утялто. Тупатъяно люкетлэн кузьдалаез 2,9 иськем Ӧнерчиос сюрес урдсысь люкетӥсь куакъёсты но писпуосты коралозы, выль асфальт вӧлдозы, сюрес вылысь потон интыосты умоятозы но сюрес урдэсъёсты юнматозы. Озьы ик 650 метр мында кенерез воштозы. «Кышкыттэм но ӟечлыко автомобиль сюресъёс» йӧскалык ӵектосъя Удмуртиын оглом 94,2 иськем мында кар сьӧрысь 23 сюрес люкетъёсты тупатъялозы. Тодэ вайытом, 17-тӥ пӧсьтолэзе Ижкарысь Ленин ёросысь куинь урамъёсын тупатъян ужъёсты кутскизы.  Тегъёс: Авто Удмуртия сюресъёс Дэри тупатъянужъёс  